Varanus priscus

Varanus priscus er en utdødd varanart fra Australia, og er den største kjente landlevende øglen.

Størrelsen er svært omdiskutert ettersom det ikke er funnet komplette skjeletter. Det har tidligere vært antatt en total lengde på 7 m, og en vekt på 600–620 kg.M. Hecht (1975) «The morphology and relationships of the largest known terrestrial lizard, Megalania prisca Owen, from the Pleistocene of Australia» Proceedings of the Royal Society of Victoria 87: 239–250 I 2002 hevdet derimot Stephen Wroe at maksimal total lengde var 4,5 m, og maksimal vekt 331 kg. Gjennomsnittslengden kan ha vært 3,45 m med en vekt på 118–158 kg, men dersom gjennomsnittslengden var 2,3 m, var vekta bare 97 kg.S. Wroe (2002) A review of terrestrial mammalian and reptilian carnivore ecology in Australian fossil faunas, and factors influencing their diversity: the myth of reptilian domination and its broader ramifications Australian Journal of Zoology 50: 1–24

R.E. Molnar beregnet i 2004 kroppslengden til maksimalt 3,8 m, og total lengde inkludert halen til 7 m. Gjennomsnittlig vekt var 320 kg, og med en total lengde på 7 m kom vekta opp i 1940 kg.R.E. Molnar (2004) Dragons in the Dust: The Paleobiology of the Giant Monitor Lizard Megalania, Indiana University Press, ISBN 0253343747

Australia hadde, i likhet med blant annet Europa og Nord-Amerika, en megafauna i pleistocen. Andre arter er det planteetende pungdyret Diprotodon, pungløven Thylacoleo carnifex, skilpadden Meiolania, madtsoiide slanger og krokodillen Quinkana. Det er ikke kjent hvorfor dyrene i megafaunaen dødde ut, men de forsvant samtidig med at de første menneskene kom til kontinentet. Noen kryptozoologer hevder at Varanus priscus fortsatt lever, men det finnes ingen bevis for denne påstanden.

Det er nå påvist at komodovaranen har giftkjertler i underkjeven. Sannsynligvis hadde Varanus priscus også giftkjertler, noe som gjør den til det største giftige dyret som noengang har levd.B.G. Fry et al. (2009) A central role for venom in predation by Varanus komodoensis (Komodo Dragon) and the extinct giant Varanus (Megalania) priscus PNAS, vol. 106, no. 22, pp. 8969–8974

Arten ble vitenskapelig beskrevet under navnet Megalania prisca av Richard Owen i 1859.R. Owen (1859) Description of some remains of a gigantic land-lizard (Megalania prisca, Owen) from Australia Philosophical Transactions of the Royal Society of London 149: 43–48 Systematikerne regner alle nålevende, og de fleste utdødde, varaner til slekten Varanus. Det er nå vist at Megalania er nærmest beslektet med de nålevende indo-australske varanene, og at komodovaranen er søsterarten til Varanus priscus. Dette betyr at det er rett å plasserere arten i Varanus, men slektsnavnet Megalania blir likevel fortsatt mye brukt.J.J. Head et al. (2009) Neurocranial osteology and systematic relationships of Varanus (Megalania) prisca Owen, 1859 (Squamata: Varanidae) Zoological Journal of the Linnean Society, vol. 155, issue 2, pp. 445–457

 Referanser 

 Eksterne lenker 

 Museum Victoria – Megalania prisca
 Digital Journal – Australia’s ancient super lizard Megalania was venomous
 Animal Planet – Megalania

Kategori:Varaner
Kategori:Utdødde krypdyr
Kategori:Krypdyr formelt beskrevet i 1859
Kategori:Dyr formelt beskrevet av Richard Owen
Kategori:Australias endemiske fauna